Likumprojekts

**Grozījumi Fizisko personu reģistra likumā**

Izdarīt Fizisko personu reģistra likumā (Latvijas Vēstnesis, 2017, 259. nr.) šādus grozījumus:

1. Papildināt 2. panta otro daļu ar 12. punktu šādā redakcijā:

"12) Ārlietu ministrija."

2. Papildināt 4. panta pirmās daļas 2. punktu ar "g" apakšpunktu šādā redakcijā:

"g) kurš ir Latvijā akreditētas ārvalsts diplomātiskās pārstāvniecības personāla darbinieks, ārvalsts konsulārās iestādes darbinieks, cita starptautisko publisko tiesību subjekta vai tā Latvijā akreditētas pārstāvniecības darbinieks vai amatpersona, kā arī šāda darbinieka vai amatpersonas ģimenes loceklis vai privātais mājkalpotājs, kura statusu Latvijā nosaka starptautisks līgums un kurš ir piekritis ziņu iekļaušanai un aktualizēšanai Reģistrā."

3. Papildināt 8. pantu ar 11.1daļu šādā redakcijā:

"(111) Ārlietu ministrija iekļauj un aktualizē Reģistrā ziņas par šā likuma 4. panta pirmās daļas 2. punkta "g" apakšpunktā minēto personu."

4. Izteikt 9. panta pirmās daļas 2. punkta "a" apakšpunktu šādā redakcijā:

"a) Reģistrā iekļautas ziņas par šā likuma [4. panta](https://likumi.lv/ta/id/296185#p4) pirmās daļas 2. punkta "b", "c", "d", "e", "f" un "g" apakšpunktā minētajām personām,".

5.  11. pantā:

izteikt pirmās daļas 13. punktu šādā redakcijā:

"13) ziņas par šā likuma [4. panta](https://likumi.lv/ta/id/296185#p4) pirmās daļas 2. punkta "b", "c", "d", "e" un "g" apakšpunktā minētās personas identifikācijas kodu, kas ierakstīts personu apliecinošā dokumentā;";

izteikt trešo daļu šādā redakcijā:

"(3) Par šā likuma [4. panta](https://likumi.lv/ta/id/296185#p4) pirmās daļas 2. punkta "d", "e" un "g" apakšpunktā minēto personu Reģistrā iekļauj šā panta pirmās daļas 1., 2., 3., 6., 7., 9., 10., 12., 13. un 16. punktā minētās ziņas."

6. Papildināt pārejas noteikumus ar 1.1punktu šādā redakcijā:

"1.1 Līdz attiecīgu grozījumu izdarīšanai citos Latvijas Republikas normatīvajos aktos terminam "Iedzīvotāju reģistrs" atbilst termins "Fizisko personu reģistrs"."

7. Aizstāt pārejas noteikumu 2. punktā skaitļus un vārdus "2020. gada 1. janvārim" ar skaitļiem un vārdiem "2021. gada 1. februārim".

8. Aizstāt pārejas noteikumu 3. punktā skaitļus un vārdus "2021. gada 1. jūliju" ar skaitļiem un vārdiem "2022. gada 1. jūliju".

9. Aizstāt norādē par likuma spēkā stāšanos skaitļus un vārdus "2020. gada 1. jūlijā" ar skaitļiem un vārdiem "2021. gada 28. jūnijā".

Iekšlietu ministrs

S. Ģirģens